Edellisessä ohjelmassa sain jutella Soile ja Esa Kankkusen kanssa.
Keskustelu jäi silloin kesken, joten nyt jatkamme.
On hienoa, että juuri sinä löysit mukaan tähän hetkeen.
Ole siunattu.
Paitsi auto, niin teillä on ollut myös moottoripyörä kulkuneuvona paljon.
Kertokaa minne se on teidät vienyt ja mitä se on tuonut elämäänne?
No, unelmoida kannattaa.
Nimittäin aikoinaan kävimme semmoista -
avioparielämänkaarta seurakunnassa.
Siellä kukin aviopari kertoi avioliiton vaiheita.
Lopussa oli, mitä unelmia on tulevaisuuden suhteen.
Meidän plääniin Soile oli piirtänyt -
unelmien suhteen moottoripyörän, ja me kaks siinä päällä istumassa.
Oikeasti me ei oltu edes puhuttu, että tämmöinen voisi toteutua.
Ei mitään. Ja menikin sitten useita vuosia.
Mutta sitten tuli mahdolliseksi hankkia se eka pyörä.
Se oli vuonna 2006.
Melko pian liityimme Gospel Riders:iin, -
joka on yhteiskristillinen moottoripyöräkerho.
Olemme kaksin ja näiden muiden kerholaisten kanssa -
ajeltu Suomessa pitkin ja poikin.
On käyty Norjassa ja Eurooppa Tourilla Saksassa ja Sveitsin alpeilla.
Moottoripyörä on laajentanut teidän reviiriä tosi paljon. - Kyllä.
Oikeastaan tämän homman idea näkyy tässä paidassa:
I like bikes, but Jesus is my life.
Viemme sanomaa Jeesuksesta kulkiessamme.
Tämä on minulle luonteva tapa, koska en ole ihminen, -
jonka olisi helppo alkaa puhumaan Jeesuksesta, -
jos sitä tilannetta ei ole jo avattu.
Tuosta herää varmaan kysymyksiä. - Joo.
Myös pyörässä ja vaatteissa on näitä Gospel Riders -merkkejä.
Herää keskusteluja tuolla taukopaikoilla ja muualla.
Onko sellainen tunne, -
että siinä on vapaus ja välitön yhteys luontoon, -
kun pyöräilee moottoripyörällä? Sekö on se hohdokas juttu?
Kyllä. Kaikki tuoksut ja hajut, ja näkee koko taivaan kaaren.
Eikä ole auton kattoa. - Niin, joo.
Minua viehättää se vapaus siellä tien päällä.
Vauhti, tykkään vauhdista. Rento meininki yleensä.
Samanhenkiset motoristit, jotain meissä on samaa.
Sitten tämä evankeliointi.
Ja ihania ystäviä uusia paljon löytyy.
Se on tuonut paljon iloa. - No varmasti.
Te olette varmaan oppineet sen myötä kaartamaan samaan suuntaan, -
kun se on tärkeää pyöräilyssä, että pelataan yhteen.
Kyllä se menee. Tavallaan ei huomaakaan, että hän istuu siellä.
Se menee niin hyvin. - Menee niin luontaisesti.
Alussa on varmaan harjoittelua, että se lähtee sujumaan.
Se lähti kyllä minusta heti sujumaan. - Joo. Hieno homma.
Huoltomoottoripyörät... - Joo.
Avioliittotyö on ollut teidän sydäntä lähellä pitkään.
Kertokaa vielä tarkennusta, -
miten se tuli elämäänne ja mitä se on antanut?
Se tuli elämään - niin kuin tuossa uskoon tulosta kerroin -
ekalla avioliittoleirillä.
Sen jälkeen alettiin käydä leireillä ja seminaareissa.
Neljännellä leirillä olimme eka kerran pienryhmän vetäjänä.
Siitä se on sitten jatkunut säännöllisesti, oliko 30 vuotta.
Onko niin, että ryhmänvetäjänäkin itsekin saa aina jotain uutta?
Kyllä se on nimenomaan näin.
Itse olen saanut omaan henkiseen ja hengelliseen kasvuun tukea.
Sitten olemme tukiparina Parempi Avioliitto -tukiparityössä.
Sitten seurakunnassa olemme olleet avioliittotyötiimissä mukana -
järjestämässä avioparipäiviä.
Siinä on varmaan sama kuin moottoripyöräilyssä, -
että pitää kaartaa samaan suuntaan eli pelata yhteen ja tukea toisia.
Olette nyt sitä tehneet siinä työssä.
Joo, kyllä, juuri niin.
Se tuntuu hyvältä, se yhdistää.
Mua on suuresti lohduttanut tässä avioliittotyössä, -
että kaikki ne omat kivut, kärsimyksen polut, -
kaikki ne vaikea hetket, turhautumiset, -
toivottomuuden hetket ja tunteet, -
ne eivät ole olleet turhaa. - Niin.
Kaikki kyyneleet on kerätty talteen.
Varmaan sillä hetkellä on voinut tuntua, -
että koko elämä pysähtyy tähän joksikin aikaa.
Mutta nyt te olette tässä ja olette päässeet eteenpäin kaikista karikoista.
Jumala on ihmeellisesti teitä johtanut.
Näine eväine te voitte olla suuressa avussa, -
auttamassa muita. Oletko kokenut samaa? - Kyllä.
Ei voisi muuten kohdata toista, eikä kyetä auttamaan -
ja olemaan myötätuntoinen, ymmärtämään, -
koska se yhteys toisiin ja ystävyys, -
sitä me tarvitsemme silloin, kun on vaikeata.
Se kantaa. Sillä on niin suuri voima, -
kun me kannetaan yhdessä ja saadaan puhua ne, -
ja saadaan toisiltamme lohdutusta ja rohkaisua.
On ollut ihmeellistä huomata, -
että kipeimmistä hetkistä, mitkä antaisi pois, -
on tullutkin suuri siunaus ja voimavara. - Käyttövoima. - Niin.
Usko on kasvanut. Kun uudelleen kokee niitä hetkiä, -
niin sitten muistaa, että taas mennään tästä jotenkin.
Se ovi aukaistaan, ja tie aukeaa.
On ystäviä, kenen puoleen voi kääntyä.
Olen saanut paljon hyviä ystäviä.
On kerta kaikkiaan ihmeellistä, -
että olemme niin syvästi toisiimme kiintyneet ja luotetaan.
Avioliittoperhe, se porukka varmaan. - Niin.
Vertaistuen antaminen ja saaminen on yksi juttu tässä. - Tärkeitä.
On jännän lohduttavaa, -
kun ensin tuntuu, ettei kenelläkään ole niin raskaita taakkoja kuin itsellä, -
ja sitten kun menee tällaiseen yhteisöön, niin huomaa, -
että joillakin on helpompia ja joillakin vaikeampia tilanteita kuin itsellä.
Se auttaa suhteuttamaan kaikkea.
Kaikesta voi Jumala kuitenkin viedä eteenpäin ja läpi.
Tuo sana 'suhteuttaminen' on erittäin tärkeä.
Ne asiat ei suhteudu, jos tämmöistä sanaa voi käyttää, -
jos ei niitä jaa toisten kanssa ja kuule toisten ajatuksia.
Varmaan siellä on se ydinajatus avoimuudesta, -
että olla paljaana ja avoin muiden kanssa.
Se lisää muiden avautumista omalla tavallaan ihmeellisesti.
Kyllä me olemme kokeneet, -
että avioliittotyö on meidän kutsumus ihan selkeästi.
On tärkeä löytää se oma kutsumus.
Kaikkeen ei kaikki kerkeä, eikä riitä, eikä voi mennä.
Mutta on hienoa, että Jumala kirkastaa sen oman paikan.
Haluaisin tähän raamatunpaikankin sanoa, -
mikä on ollut totta ja tulee olemaan jokaisessa elämässä, -
joka tahtoo sen Jumalan käsiin antaa itsensä, elämänsä ja kipunsa.
Ps. 84:7 "Kun he käyvät Kyynellaakson kautta, -
he muuttavat sen lähteitten maaksi, ja syyssade peittää sen siunauksilla"
Entä mistä vielä unelmoitte?
Mitä toivoisitte, että saisitte kokea tässä elämässä vielä?
Unelmoin semmoisesta lisääntyvästä läheisyydestä -
suhteessa Jumalaan, puolisoon ja lapsiimme.
Ja mitä kaikkea siitä seuraakaan.
Entäs Soile?
Ennen kuin kykenen ajattelemaan vain itseäni, -
niin ajattelen, että tulisi herätys, -
tulisi Suomessa vielä aika, -
jolloin ihmiset etsii Jumalaa ja rukoilee.
Ja koetaan semmoista yhteyttä ja rakkautta, -
ei kylmyyttä ja kovuutta ihmissuhteissa.
Tulisi ihmisiä seurakuntiin -
ja seurakunnissa olisi se rakkaus, joka kutsuu.
Onhan se siellä, sinne täytyy vain mennä -
ja olla itse rakastamassa myös toisia, ja ottamassa vastaan.
Koko tämä maailman tilanne tietysti on ihan ensimmäisenä.
Toivon, että enemmän ihmiset etsisivät Jumalaa -
ja saisivat kohdata Jumalan.
Sitä haluaa itse olla kertomassa tavalla tai toisella, -
rukoillen ja elämässä todeksi.
Tietysti tämä asia, että me lähennymme ja meidän koko perhe.
Että kokisimme vielä hyviä hetkiä koko perheenä -
aikuisten lasten kanssa. Ne on tärkeät.
Uskon, että Taivaassa noteerataan nuo teidän toiveet varmasti.
Sanoit jo jonkun raamatunpaikan Soile, -
mutta onko Esalla vielä paikka, joka rohkaisee sinua?
Kyllä on, on rohkaissut monta kertaa aiemminkin.
"Vapauteen Kristus vapautti meidät." - Vau.
Se on painava Sana. Tuliko sinulle vielä mieleen toinenkin?
"Älkää siis heittäkö pois uskallustanne, jonka palkka on suuri.
Sillä te tarvitsette kestäväisyyttä, tehdäksenne Jumalan tahdon ja -
saadaksenne sen, mikä luvattu on.
Sillä "vähän, aivan vähän aikaa vielä, -
niin tulee hän, joka tuleva on, eikä viivyttele;" (Hepr. 10:35-37)
Soile ja Esa, ohjelma-aikamme alkaa olla lopuillaan, -
mutta voisitteko vielä rukoilla katsojaystävien puolesta?
Kiitos taivaallinen rakastava Isä, laupias armahtava Jumala, -
että Sinä käännyt jokaisen puoleen, joka katsoo tätä ohjelmaa, -
jokaisen puoleen, joka haluaa Sinun puoleesi kääntyä -
ja tuoda elämänsä, tuoda asiansa, tuoda kipunsa.
Herra, jos on joku, joka tuhlaajapojan ja -tytön lailla -
tahtoo tulla luoksesi uudelleen tai ensimmäistä kertaa, -
ja oppia tuntemaan sen suuren rakkauden, niin kosketa häntä.
Anna hänen kokea, että Taivaan Isä Jumala kutsuu häntä, -
sulkee hänet syyliinsä. Hän on rakastettu, hän on hyväksytty.
Hän saa tulla Jumalan lapseksi ja uskoa syntinsä anteeksi -
Jeesuksen nimessä.
Ei ole ketään, jonka Sinä heität pois, joka Sinun tykösi tulee.
Jeesus lupaa sen.
Kosketa Herra, jos on joku sairas, fyysisesti sairas.
Kosketa Herra sitä, joka tuntee sielussaan, -
sydämessään, mielessään kipua. Kosketa parantavalla voimalla.
Osoita Isä rakkautesi häntä kohtaan, -
joka kipuilee tämmöisten asioiden kanssa.
Sinä, joka kipuilet avioliiton kanssa, sinun puolisosi kanssa, -
tiedä, että Jumalalla on hyvä suunnitelma, tulevaisuus ja toivo.
Hänellä on tie eteenpäin.
Hän on rakkaus, Hän on liittojen Jumala.
Hänellä on voima ja valta, älkää luovuttako.
Tulkaa ja etsikää apua, ja tulkaa Jumalan, Isän rakkauden piiriin.
Ottakaa vastaan se rakkaus, löydätte avun koko perheelle.
Vanhempia, keillä on huoli lapsista, Herra, me haluamme tuoda -
Jeesuksen nimessä kantaen Sinun syliisi.
Jeesus, Sinä otit pienet lapset ja otat isotkin lapset syliin ja siunaat heitä.
Tällaisia lapsia, Herra, siunaamme nyt Jeesuksen nimessä.
Kiitämme, että olet ihmeellinen vastaus.
Sinä, Herra, annat vastauksesi. Anna Herra ja rohkaise jokaista.
Kiitos, että saamme jäädä Sinun siunauksen alle -
jättäen koko Suomen maa ja herätys. Aamen.
Soile ja Esa, kiitos että tulitte tähän hetkeen meidän kanssa -
ja jaoitte elämästänne tärkeitä asioita, kipeitä, mutta tärkeitä asioita.
Tämä oli hieno hetki, kiitos. - Kiitos.
Kiitos sinulle, että olit mukana tässä kanssamme.
Erityistä Jumalan voimavoitelua elämääsi.
Nähdään, hei.
Tekstitys: Ilpo Törnqvist
Sinä myös löysit elävän veden lähelle. Löysit TV7:n äärelle.
Jotta TV7 pysyisi virtaavana, se tarvitsee tukeasi.
Voit soittaa sen numeroon 0600-02030.
Puhelun hinta on noin 13 euroa.
Tai voit lähettää tukesi tilille -
käyttämällä ruudussa näkyvää viitenumeroa 2448.
Saajana on Ristin Tuki ry.
Ohessa näkyy muutama muukin tukivaihtoehto, joista voit valita.
Kiitos, että olet mukana tässä. Nähdään, hei.